**HATÁSVIZSGÁLAT**

**A jogalkotásról** szóló 2010. évi CXXX. törvény (a továbbiakban: Jat) 17. §-a szerint

„**17. §** (1) A jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről önkormányzati rendelet esetén a helyi önkormányzat képviselő-testületét tájékoztatni kell.

(2) A hatásvizsgálat során vizsgálni kell

a) a tervezett jogszabály valamennyi jelentősnek ítélt hatását, különösen

aa) társadalmi, gazdasági, költségvetési hatásait,

ab) környezeti és egészségi következményeit,

ac) adminisztratív terheket befolyásoló hatásait, valamint

b) a jogszabály megalkotásának szükségességét, a jogalkotás elmaradásának várható következményeit, c) a jogszabály alkalmazásához szükséges személyi, szervezeti, tárgyi és pénzügyi feltételeket”.

A**Csorvás Város Önkormányzata Képviselő-testületének az önkormányzat 2018. évi zárszámadásáról**szóló …/2019.(…..) önkormányzati rendelete tervezet szerinti megalkotásának várható hatásai – a Jat. 17. § (2) bekezdésben foglalt elvárások tükrében – az alábbiak szerint összegezhetőek:

**Előzetes hatásvizsgálat**

1. **A rendelet társadalmi hatásai**

A zárszámadási rendelet-tervezet alapján végrehajtott gazdálkodás az állampolgárok számára nyomon követhető volt, átfogó képet adott az önkormányzat pénzügyi helyzetéről, a végrehajtott feladatokról, továbbá a feladatok ellátásához rendelt tárgyi és személyi feltételekről. Lehetőséget teremtett az önkormányzati gazdálkodás társadalmi ellenőrzésére.

1. **A rendelet gazdasági, költségvetési hatásai**

A zárszámadási rendelet-tervezetben bemutatott adatok a település működésének, gazdálkodásának 2018. évi megvalósulását reprezentálják. A 2018-as év folyamán az önkormányzati gazdálkodás szabályozási feltételrendszere alapvetően nem változott. A rendelet-tervezet magában foglalja az Önkormányzat és az Önkormányzat irányítása alá tartozó költségvetési szervek zárszámadását is. Az Önkormányzat a költségvetési szervei zavartalan működtetéséhez biztosította a forrást. A fejlesztések mindenképpen a település lakosságának érdekeit szolgálják.

1. **A rendelet környezeti, egészségi következményei**

Nem releváns.

1. **A rendelet adminisztratív terheket befolyásoló hatásai**

Nem releváns.

1. **A rendelet megalkotásának szükségessége, a jogalkotás elmaradásának várható következményei**

A Magyarország helyi önkormányzatairól szóló 2011. évi CLXXXIX. törvény 111/A. § rendelkezik arról, hogy: „Ha a helyi önkormányzat nem fogadja el a költségvetési évet megelőző évre vonatkozó zárszámadását, a részére járó egyes támogatások folyósítása az államháztartásról szóló törvényben meghatározottak szerint felfüggesztésre kerül.”

Az idézett törvényhely rendelkezéséből következik, hogy a zárszámadási rendelet megalkotásának elmaradása mulasztásos törvénysértést valósítana meg, ami alapul szolgálhatna arra, hogy a törvényességi felügyeletet gyakorló Kormányhivatal a jogszabálysértés miatt törvényességi felhívással éljen, továbbá, hogy a központi költségvetési támogatások folyósítása felfüggesztésre kerüljön.

1. **A rendelet alkalmazásához szükséges személyi, szervezeti, tárgyi és pénzügyi feltételek**

A rendelet végrehajtásával kapcsolatban a személyi, szervezeti, tárgyi és pénzügyi feltételek rendelkezésre állnak.