**Részletes indokolás**

Csorvás Város Önkormányzata Képviselő-testületének az önkormányzat 2018. évi zárszámadásáról szóló …./2019. (…….) önkormányzati rendelete tervezetéhez

**A rendelet-tervezet 1. §-ához**

A rendelet-tervezet 1. §-a a rendelet személyi hatályát rögzíti. Az a) pontban az önállóan működő és gazdálkodó költségvetési szerveket, a b) pontban az önállóan működő költségvetési szerveket nevesíti.

**A rendelet-tervezet 2. §-ához**

A rendelet-tervezet 2. § (1) bekezdése tartalmazza azt, hogy az önkormányzat bevételei 2018. évre vonatkozóan az 1. mellékletben kerültek kimutatásra.

A rendelet-tervezet 2. § (2) bekezdése rendelkezik arról, hogy az önkormányzat bevételei költségvetési intézményenkénti – címek, alcímek, előirányzat-csoportok és kiemelt előirányzatok szerinti – megoszlását kötelező, önként vállalt és igazgatási feladatokra bontva a rendelet 2. melléklete tartalmazza.

A rendelet-tervezet 2. § (3) bekezdése rendelkezik arról, hogy az önkormányzat kiadásai költségvetési intézményenkénti – címek, alcímek, előirányzat-csoportok és kiemelt előirányzatok szerinti – megoszlását kötelező, önként vállalt és igazgatási feladatokra bontva a rendelet 3. melléklete tartalmazza.

**A rendelet-tervezet 3. §-ához**

A rendelet-tervezet 3. §-a kimondja, hogy az önkormányzat költségvetési szerveinek 2018. évi mérleg szerinti eredményét, és maradványát a rendelet 4. melléklete tartalmazza.

**A rendelet-tervezet 4. §-ához**

A rendelet-tervezet 4. §-a rendelkezik a következőkről:

- az Önkormányzat 2018. évi bevételeit kormányzati funkciónként a rendelet 5. melléklete,

- az Önkormányzat 2018. évi kiadásait kormányzati funkciónként a rendelet 6. melléklete,

- a Polgármesteri Hivatal 2018. évi bevételeit és kiadásait kormányzati funkciónként a rendelet 7. melléklete,

- az Óvoda és Bölcsőde 2018. évi bevételeit és kiadásait kormányzati funkciónként a rendelet 8. melléklete,

- az Egyesített Szociális Intézmény 2018. évi bevételeit és kiadásait kormányzati funkciónként a rendelet 9. melléklete

tartalmazza.

**A rendelet-tervezet 5. §-ához**

A rendelet-tervezet 5. §-a szerint az Önkormányzat 2018. évi működési és felhalmozási célú támogatásai, valamint pénzeszközátadásai, továbbá a közvetett támogatások kimutatását a rendelet 10. melléklete tartalmazza.

**A rendelet-tervezet 6. §-ához**

A rendelet-tervezet 6. §-a szerint az Önkormányzat költségvetési szervei felújítási kiadásainak célonkénti, valamint felhalmozási kiadásainak feladatonkénti kimutatását a rendelet 11. melléklete tartalmazza.

**A rendelet-tervezet 7. §-ához**

A rendelet-tervezet 7. §-a szerint az Önkormányzat könyvviteli mérlegét a rendelet 12. melléklete, a bevételek és a kiadások mérlegét a rendelet 13. melléklete tartalmazza.

**A rendelet-tervezet 8. §-ához**

A rendelet-tervezet 8. §-a szerint az Önkormányzat 2018. évi egyszerűsített mérlegét a rendelet 14. melléklete, a 2018. évi egyszerűsített pénzforgalmi jelentését a rendelet 15. melléklete, a 2018. évi egyszerűsített mérleg szerinti eredményének kimutatását a rendelet 16. melléklete tartalmazza.

**A rendelet-tervezet 9. §-ához**

A rendelet-tervezet 9. §-a szerint az Önkormányzat és költségvetési szervei 2018. évi vagyonkimutatását a rendelet 17. melléklete tartalmazza.

**A rendelet-tervezet 10. §-ához**

A rendelet-tervezet 10. § (1) bekezdésében szerepel az Önkormányzat 2018. évi költségvetési beszámolójában kimutatott foglalkoztatottak és a közfoglalkoztatottak létszáma, illetve a települési képviselők, valamint a nem települési képviselő külső bizottsági tagok létszáma.

A rendelet-tervezet 10. § (2) bekezdése szerint az Önkormányzat költségvetési szervei által foglalkoztatottak 2018. évi létszámát a rendelet 18. melléklete tartalmazza.

**A rendelet-tervezet 11. §-ához**

A rendelet-tervezet 11. §-a szerint az Önkormányzat által visszafizetendő központi költségvetési támogatást az Önkormányzat költségvetési beszámolója tartalmazza. Az Önkormányzat központi költségvetési támogatásainak 2018. évi elszámolását a rendelet 19. melléklete tartalmazza.

**A rendelet-tervezet 12. §-ához**

A rendelet-tervezet 12. §-a szerint az Önkormányzat 2018. december 31-én fennálló, a könyvviteli mérlegben kimutatott kötelezettségeinek állományát a rendelet 20. melléklete tartalmazza.

**A rendelet-tervezet 13. §-ához**

A rendelet-tervezet 13. §-a szerint az Önkormányzat 2018. évi közvetett támogatásainak kimutatását a rendelet 21. melléklete tartalmazza.

**A rendelet-tervezet 14. §-ához**

A rendelet-tervezet 14. §-a rendelkezik a rendelet hatályba lépéséről.